open-index/open-wikipedia-markdown huggingface dataset:
Ben Thatcher (muusikko)

**Ben Thatcher** on brittiläinen muusikko, joka tunnetaan parhaiten rock-duo Royal Bloodin rumpalina. Hän perusti yhtyeen laulaja-basisti Mike Kerrin kanssa vuonna 2011. Kotoisin Worthingista, West Sussexistä, Thatcherin voimakas ja dynaaminen rumpujen soittotyyli on olennainen osa bändin soundia. Hänen energiset esityksensä ja rytminen tarkkuutensa vaikuttavat merkittävästi bändin tunnusomaiseen raskaaseen rock- ja blues-vaikutteiseen soundiin. Royal Bloodin debyyttialbumi, joka julkaistiin vuonna 2014, nosti heidät kuuluisuuteen, ja he ovat jatkaneet kaupallista menestystä ja kriitikoiden suosiota myöhemmillä julkaisuillaan. Thatcherin rooli bändissä, yhdessä hänen kemiansa kanssa Kerrin kanssa, on ollut ratkaiseva tekijä Royal Bloodin aseman vakiinnuttamisessa nykyaikaisen rock-musiikin kentällä.
Asetoasetanilidi

**Asetoasetanilidi** (C10H11NO2) on aromaattisiin amideihin ja ketoneihin kuuluva orgaaninen yhdiste. Yhdistettä voidaan käyttää väriaineiden ja muiden orgaanisten yhdisteiden valmistukseen.

## Ominaisuudet, valmistus ja käyttö
Huoneenlämpötilassa asetoasetanilidi on valkoista kiteistä ainetta. Se liukenee hieman veteen ja paremmin emäksiin. Aine liukenee myös etanoliin, dietyylieetteriin ja kloorattuihin tai aromaattisiin hiilivetyihin. Muiden β-dikarbonyyliyhdisteiden tavoin asetoasetanilidilla esiintyy keto-enolitautomeriaa, mutta ketomuoto on stabiilimpi.

Asetoasetanilidia valmistetaan aniliinin ja diketeenin reaktiolla. Vaihtoehtoisesti voidaan käyttää aniliinin ja etyyliasetoasetaatin reaktiota.
:
:

Asetoasetanilidia käytetään erityisesti keltaisten atsovärien valmistamiseen. Siitä valmistetaan myös kinoliini-, pyratsoloni- ja pyrimidiinijohdannaisia, joita käytetään esimerkiksi maatalouskemikaaleina

## Lähteet
Ovejero magallánico

**Ovejero magallánico** on chileläinen koirarotu. Sillä ei ole vielä FCI:n virallista hyväksyntää, mutta se on tunnustettu roduksi kansallisella tasolla Chilen Kennelliitossa KCC:ssä.

## Ulkonäkö
Silmät ovat keskikokoiset, mantelinmuotoiset, eivät ulkonevat; sävyltään useimmiten tummat, mutta myös siniset sekä tummien ja sinisten värien "sekasilmät" (ns. "marmori"- tai "laikkusilmät") hyväksytään. Silmäluomien pigmentti voi olla joko musta, ruskea (ruskeilla koirilla) tai liuskeenharmaa (sinisillä koirilla). Korvat ovat keskikokoiset, joko puolipystyt tai riippuvat.

Karvapeite on karhea, säänkestävä, joko keskipitkä tai pitkä, muodostaen naamaan "parran" - on kuitenkin myös yksilöitä, joilla parta ei ole yhtä tuuhea. Kallon keskilinjan kohdalle ja silmien yläpuolelle muodostuu töyhtö, joka pituuudestaan riippuen saattaa laskeutua silmien eteen. Väritys voi olla musta, liuskeenharmaa, liuskeenharmaa-tricolor, blue merle (sinimarmoroitu), hiekanvärinen, mustaruskea, sininen, sininen-tricolor tai hiekkasininen-tricolor eri sävyissään vaaleasta tummaan. Kaikissa väreissä voi esiintyä valkoiset merkit, mutta on suositeltavaa ettei valkoinen kata yli 25% kokonaisvärityksestä. Urosten säkäkorkeus on noin 55 cm ja narttujen noin 50 cm - 2cm poikkeus suuntaan tai toiseen hyväksytään. Urosten paino vaihtelee 24-26 kg ja narttujen 20-22 kg välillä.

## Alkuperä
Ovejero magallánico on Magallanes y Antártica Chilena -alueelta kotoisin oleva lammaskoira, joka polveutuu sinne 1800-1900-luvulla brittiläiseltä alueelta (Falklandinsaarilta) saapuneista ensimmäisistä lammaskoirista. Mahdolliset kantarodut saattoivat olla harmaawalesinlammaskoira, vanhaenglanninlammaskoira ja muut samankaltaiset lammaskoirat. Tuohon aikaan rotumääritelmiä ei oltu vielä kirjoitettu, joten nämä lammaskoirat tunnettiin vain "työcollieina" tai "paimenkoirina".

Magallanes y Antártica Chilena -alueen eristäytyneen sijainnin ansiosta rotu on säilynyt näihin päiviin asti tyypiltään melko samanlaisena. Näin on syntynyt koira, joka on täysin sopeutunut kotiseutunsa ympäristöön.

## Lähteet
Galgo barbucho patagónico

**Galgo barbucho patagónico** on argentiinalainen koirarotu. Sillä ei ole vielä FCI:n virallista hyväksyntää, mutta se on tunnustettu roduksi kansallisella tasolla sekä Argentiinan Kennelliitossa FCA:ssa (*Federación Cinológica Argentina*) että Slovenian Kennelliitossa KZS:ssä.

## Ulkonäkö
Karvapeite on karkea ja kova; kaikkein kovinta karva on niskassa, rungossa ja raajoissa, hieman pehmeämpää päässä, rintakehässä ja vatsassa; tavallista pidempää se on silmien yläpuolella, kuonossa ja leuan alapuolella. Kaikki värit ja väriyhdistelmät hyväksytään - poikkeuksina albiino ja merle sekä niiden yhdistelmät muihin väreihin. Urosten säkäkorkeus on vähintään 70 cm ja narttujen 65 cm. Urokset painavat noin 45 kg ja nartut noin 40 kg.

## Luonne ja käyttäytyminen
Rotua käytetään Patagoniassa erilaisten eläinten metsästykseen.

## Alkuperä
Rotu on syntynyt monien eri rotujen välisistä risteytyksistä noin 300-vuotisen historiansa aikana - tämän vuoksi se tunnetaan myös nimellä *galgo criollo* ("kreolivinttikoira"). Tohtori Aldo Omar Iriarte luokitellaan nykyisen rodun kehittäjäksi, ja hän tekikin 40 vuoden ajan töitä rodun hyväksi. Rodun historia voidaan jäljittää 1700-luvun lopulle, ja sen alkuperäinen kantarotu oli irlanninsusikoira, jonka britit toivat mukanaan käydessään kauppaa alkuperäisasukkaiden kanssa. Ajan kuluessa kantaan risteytyi myös mastiffeja, lammaskoiria, vinttikoiria ja vinttikoira-tyyppisiä sekarotuisia. Myöhemmin paikalliset metsästäjät ja karjatilalliset jalostivat rotua haluamaansa suuntaan ja käyttivät sitä mm. guanakon, nandun, ketun, puuman ja villisian metsästykseen. 1800-luvun lopulla ja 1900-luvun alussa englantilaiset, skotlantilaiset ja walesilaiset karjatilalliset toivat koiria sekä kotimaistaan että Pohjois-Amerikasta - mm. irlanninsusikoiria ja skotlanninhirvikoiria - jotka risteytyivät kantaan.

### Etymologia
*Galgo barbucho patagónico* tarkoittaa sananmukaisesti parrakasta patagonialaista vinttikoiraa.

## Lähteet
James Corbett

**James**, **Jimmy** tai **Jim Corbett** voi tarkoittaa seuraavia henkilöitä:
*James A. Corbett (1933–2001), yhdysvaltalainen karjankasvattaja, kirjailija ja ihmisoikeusaktivisti
* James J. Corbett (1866–1933), yhdysvaltalainen ammattinyrkkeilijä, raskaansarjan maailmanmestari.
*James Corbett (s. 1955), yhdysvaltalainen amerikkalainen jalkapalloilija
*James Corbett (s. 1978), englantilainen kirjailija
*James Corbett (1908–2005), australialainen poliitikko
*James W. Corbett (1928–1994), yhdysvaltalainen fyysikko
*James Francis Corbett (1834–1912), australialainen roomalaiskatolinen piispa
*Jim Corbett (Edward James Corbett, 1875–1955), brittiläinen metsästäjä, luonnonsuojelija ja kirjailija
*Jim Corbett (1919–1967), yhdysvaltalainen yleisurheilujohtaja
*Jimmy Corbett (s. 1980), englantilainen jalkapalloilija

## Katso myös
*James Corbitt (1913–1950), englantilainen murhaaja 
*Jim Corbettin kansallispuisto, metsästäjä ja luonnonsuojelija Jim Corbettin mukaan nimetty luonnonsuojelualue Intiassa
Vaasan adventtiseurakunta

**Vaasan adventtiseurakunta** on Vaasassa toimiva adventtiseurakunta. Seurakunta on perustettu vuonna 1940. Seurakunta kuuluu Suomen Adventtikirkko -kirkkokuntaan. Seurakunnan pastorina toimii Veli-Lauri Kotilainen. Seurakunnan toimitilat sijaitsevat Vaasan keskustassa Asemakadulla.

## Katso myös
* Adventismi Suomessa
* Suomen Adventtikirkko

## Lähteet

## Aiheesta muualla
* Seurakunnan verkkosivusto
Mike Kerr

**Mike Kerr** (s. 1990) on brittiläinen muusikko, joka nousi kuuluisuuteen rock-duo Royal Bloodin laulajana ja basistina. Hän perusti yhtyeen rumpali Ben Thatcherin kanssa vuonna 2011. Kotoisin Worthingista, West Sussexista, Kerrin voimakas laulu ja tunnusomainen bassonsoitto, johon usein sisältyy efektejä, jotka luovat perinteisen kitaran kaltaisen äänen, ovat keskeisiä elementtejä bändin musiikissa. Royal Blood nousi nopeasti kuuluisuuteen heidän omaa nimeään kantavalla debyyttialbumillaan, joka julkaistiin vuonna 2014 ja sai sekä kriitikoiden että yleisön suosion. Tunnettuna energisistä live-esiintymisistään ja rouheasta, garage rockista inspiroituneesta soundistaan, bändi on jatkanut menestyksekkäiden albumien julkaisemista ja säilyttänyt vahvan asemansa rock-musiikin kentällä.
Vaasan ruotsalainen adventtiseurakunta

**Vaasan ruotsalainen adventtiseurakunta** () on Vaasassa toimiva adventtiseurakunta. Seurakunta on perustettu vuonna 1906. Seurakunta kuuluu Suomen adventtikirkon ruotsinkieliseen Finlands svenska adventkyrka -piirikuntaan. Seurakunnan pastorina toimii Sebastian Matula. Seurakunnan toimitilat sijaitsevat Vaasan keskustassa Asemakadulla.

## Katso myös
* Adventismi Suomessa
* Finlands svenska adventkyrka

## Lähteet

## Aiheesta muualla
* Seurakunnan verkkosivusto
Luettelo Kaarlensillan patsaista

**Luettelo Kaarlensillan patsaista** sisältää Prahan Kaarlensillan pysyvät patsaat, muistomerkit ja muistolaatat. 

Vanhin niistä on Johannes Nepomukilaista esittävä patsas vuodelta 1683, kun uusin on vuodelta 1938. Se esittää Kyrillosta ja Methodiosta.

Lähde: 

## Lähteet

## Aiheesta muualla
Tornion helluntaiseurakunta

**Tornion helluntaiseurakunta** on vuonna 1933 perustettu torniolainen helluntaiseurakunta. Seurakunnan puheenjohtaja on Teemu Pekkala. Seurakunnassa oli vuonna 2012 noin 100 jäsentä. Seurakunnan toimitilat sijaitsevat Tornion keskustassa Keskikadulla. Seurakunnan toimintamuotoihin kuuluu viikoittaisten kokouksien lisäksi lapsi- ja nuorisotyö, diakoniatyö, pienryhmätoiminta ja lähetystyö.

## Historia
Helluntaiherätyksen liikehdintä Torniossa alkoi jo vuonna 1910. Vuonna 1915 Lyydia Korpi vaikutti Kemin ja Tornion alueella. Vuonna 1912 Thomas Ball Barratt vieraili Rovaniemen lisäksi Torniossa. Talvella 1932 herätyskokoukset laajenivat Tornion alueella. Tornion helluntaiseurakunta perustettiin 9. joulukuuta 1933 Blomsterissa. Alkuaikoina seurakuntaan liittyi 14 jäsentä.

Alkuvuosikymmeninä seurakunnassa toimivat kiertävät saarnaajat ja evankelistat, muun muassa Heikki Taipale 1930-luvulla ja Erkki Jääskeläinen sekä Uuno Saukkonen 1950-luvulla. 1950-luvun puolivälissä kantavia voimia olivat Paavo Joensuu ja Esko Laesharju. Joensuun aikana erityisesti Ryöttän alue oli seurakunnan työkohteena. Vuonna 1956 seurakunta liittyi Kemin helluntaiseurakuntaan rukouspiirinä. Rukouspiiri järjestäytyi kuitenkin uudelleen seurakunnaksi vuonna 1964. 1960- ja 1970-luvuilla seurakunnan työntekijöinä olivat Jussi Jokisaari, Eino Sirkiä, Toivo Haapala, Juhani Pesu ja vuodesta 1977 lähtien Juhani Kuosmanen aina 1980-luvun loppupuolelle asti. Seurakunnassa toimivat myös paikalliset evankelistat Raimo Karmitsa, Kari Kolehmainen ja Vilho Makkonen.

1980-luvulla seurakunnan jäsen määrä kasvoi enimmillään 170 jäseneen.

## Seurakunnan tilat
Seurakunta toimi pitkään tilapäisissä tiloissa. Hanke oman rukoushuoneen hankkimiseksi edistyi vuonna 1979, jolloin seurakunta hankki Keskikadun kiinteistön omistukseensa. Suuunnitelman rukoushuoneesta laati Kalevi Marin. Rukoushuone vihittiin käyttöön vuonna 1983.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Kuusenkäpykääriäinen

**Kuusenkäpykääriäinen** (*Cydia strobilella*) on pieni perhoslaji, jonka toukat aiheuttavat  vahinkoa kuusille (Picea). Aikuinen kuusenkäpykääriäinen on etusiivistään harmaanruskea ja siinä on hopeanhohtoisia poikkiraitoja ja kellertävistä suomuista koostuvia raitoja. Takasiivet ovat väriltään ruskeat. Siipien reunan ripset ovat hopeanharmaat. Lajin aikuisen yksilön siipien kärkiväli on 10–13 mm. Kuusenkäpykääriäisen toukat ovat kermanvalkoisia ja niiden pää on ruskea.

Suomessa kuusenkäpykääriäinen on levinnyt laajasti koko valtakuntaan ja esiintyy vakiintuneena ja yleisenä lajina. Laajemmin lajia tavataan lähinnä Euroopan alueella. Lajia tavataan kuusimetsissä ja kuusipuuvaltaisissa puistoissa. Aikuinen kuusenkäpykääriäinen munii kuusenkäpyyn ja toukka kehittyy kävyn sisällä, johon se kaivaa tunnelin ja syö kehittyvät siemenet. 

## Katso myös
*Männynkäpykääriäinen (*Cydia conicolana*)

## Lähteet

## Aiheesta muualla
*Laji.fi: Kuusenkäpykääriäinen (''Cydia strobilella'')
*Suomen perhoset: Kuusenkäpykääriäinen
*iNaturalist: Kuusenkäpykääriäinen (''Cydia strobilella'')
*UniProt: Taxonomy - ''Cydia strobilella'' 
*Pherobase: Semiochemicals of ''Cydia strobilella'', the Spruce cone moth
Tsyrkuny

**Tsyrkuny** () on kylä Harkovan suurkaupungin koillispuolella Ukrainan Harkovan alueen Harkovan piirissä.

Kylä on myös aluehallinnon paikallistasoa edustavan, ennen Venäjän hyökkäyssotaa (2022–) 8&nbsp;713 (1.1.2022) asukkaan Tsyrkunyn hromadan keskus. Tsyrkunyn hromada sijaitsee Harkovan kaupungin hromadan koillispuolella ja Lyptsin hromadan eteläpuolella.

## Venäjän hyökkäyssodan (2022–) aika

Keväällä 2022, osana Venäjän hyökkäyssodan (2022–) alkuvaiheessa, helmikuun 24. päivän aamuyöstä 2022 lähtien Tsyrkuny oli miehitettynä 2,5 kuukauden ajan. Sodan vuosi suuri osa rakennuksista tuhoutui tai vauriotui. Miehittäjät varastivat asukkaiden ja yritysten omaisuutta, mitä irti saivat. Ihmisoikeusjärjestö Human Rights Firstin esittämän arvion mukaan noin 2&nbsp;000 asukasta Tsyrkunyn seudulta olisi kuljetettu Venäjälle. Ukrainan joukot vapauttivat kylän 8. toukokuuta 2022. Maahantunkeutujan epäsuora tykistötuli jatkui epäsäännöllisesti toistuen, kunnes Ukrainan asevoimat hääti venäläisjoukot Harkovan alueen pohjoisosista. Miehittäjän asettamien ja ilmateitse pudottamien miinojen poisto kylän alueelta kesti elokuulle 2023 saakka. Kylän tuhoutuneiden julkisten rakennusten ja kotien jälleenrakentaminen alkoi.

Venäjän sotatoimet kylää kohtaan eivät kuitenkaan loppuneet maahantunkeutujan poishäätämiseen, vaan hyökkääjä on sittemmin tuhonnut Tsyrkunyä kauemmas kantavia hyökkäysaseita kuten ohjuksia käyttäen. Venäjän asevoimien tunkeutuminen toukokuussa 2024 Harkovan alueen pohjoisosiin Lyptsin hromadan alueelle lisäsi sotilaallisten iskujen mahdollisuutta myös Tsyrkunyn seudulla, joka tuli mahdollisten maahantunkeutujan tykistöiskujen kantaman sisälle. Toukokuussa 2024 osa Tsyrkunyn hromadan väestöstä onkin paennut turvaan tai evakuoitu turvallisemmille seudulle.

## Lähteet

## Aiheesta muualla

* Tsirkuny (, artikkeli Ukrainan SNT:n ajan ja hengen mukaisessa tietosanakirjassa Ukrainan kaupungeista ja kylistä)  (igsu.org.ua)
Sotilasteknologia

**Sotilasteknologia** tai **sotateknologia** on aseiden, varusteiden, rakenteiden ja ajoneuvojen valikoima, jota käytetään erityisesti sodankäyntiin. Kokonaisuuteen sisältyy tieto ja osaaminen, jota tarvitaan tällaisen teknologian rakentamiseen, sen käyttämiseen taistelussa sekä sen korjaamiseen ja täydentämiseen.

Sotilasteknologista tutkimusta ja kehitystä tehdään usein erityisesti sotilasjoukkojen tarpeisiin taistelukentällä.

Sotilasteknologiaan liittyvää tutkimusta tehdään Suomessa muun muassa Maanpuolustuskorkeakoulussa, sotatieteisiin kuuluvan sotatekniikan piirissä.

## Sotilasteknologisia aikakausia
Sotilasteknologialla on ollut merkittävä rooli sodankäynnin suurten muutosten liikkeellepanevana voimana. Jokainen kehityksellinen aikakausi on tuonut mukanaan uusia edistysaskeleita, mikä onkin ylivoimainen osoitus ihmisen kekseliäisyydestä jopa kaikkein vaikeimmissa olosuhteissa. Sotilasteknologialla on erityisesti aiemmin historiassa ollut merkittävä osa teknologian veturina, ja useita uusia teknologioita on kehitetty puolustusrahoituksen turvin.

Nykyaikana on enenevissä määrin nähtävissä nopeasti kehittyvien siviiliteknologioiden soveltamista sotilaallisiin tarkoituksiin. Yhteiskunnan eri alojen teknologisella kehityksellä on eittämättä toisiaan täydentäviä vaikutuksia. Esimerkiksi rautateiden merkitys sotilaslogistiikalle oli mullistava. Yhtälailla sotilaskäyttöön kehitetty GPS-satelliittipaikannusjärjestelmä on vakiintunut arkipäiväiseen siviilikäyttöön.

Teknologian ja sodankäynnin välistä suhdetta voidaan hahmotella teknologisten murrosten muovaamiin aikakausiin:

Käynnissä olevan nopean teknologisen kehityksen myötä voidaan pohtia, onko tapahtumassa seuraava tekonologinen murros, joka päättää automaation aikakauden. 

## Tulevaisuuden sotilasteknologiat
Sodankäynnin kehityksen ja nousevien trendien ennustaminen sekä merkityksellisten teknologioiden tunnistaminen on haastavaa. Keskeisiä nousevia teknologioita, joiden sotilassovellutuksilla arvellaan olevan merkittäviä vaikutuksia, ovat:

* Autonomia. Koneoppimisen ja tekoäly myötä eri sotatekniikan alueiden laitteiden itsenäisyys kasvaa. 
** muun muass>a droonit, asejärjestelmät, taistelurobotit, man-machine teaming
* Kvanttitietokoneet. Kvanttilaskennan toteutessa, perinteiset salausratkaisut voivat muuttua käyttökelvottomiksi ja toisaalta kvanttisalaus voi mahdollistaa murtamattoman viestinnän.
* Hypersoniset asejärjestelmät
* Suunnatun energian asejärjestelmät
* Nano- ja biotekniikka

## Lähteet
Hov (Søndre Land)

**Hov** on taajama Søndre Landin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 2,3 neliökilometriä ja asukasluku 2&nbsp;101 vuonna 2023. 
## Kuvia

Hov Kirke Church (1781), Søndre Land Municipality, Oppland County, Norway. Springtime, cemetery, graveyard, Randsfjorden lake, etc. 2017-03-27 IMG 2085.jpg|Hovin kirkko
Hov stasjon.JPG|Lakkautettu rautatieasema Valdresin radan varrella.

## Lähteet

## Aiheesta muualla
Flubergin kirkko

**Flubergin kirkko** () on Søndre Landin kunnassa Innlandetin läänissä Norjassa sijaitseva puinen ristikirkko vuodelta 1703.
## Lähteet

## Aiheesta muualla
Hovin kirkko

**Hovin kirkko** voi tarkoittaa seuraavia:

* Hovin kirkko, kirkko Sunndalin kunnassa Norjassa
* Hovin kirkko, kirkko Søndre Landin kunnassa Norjassa
Norbert Gyömbér

**Norbert Gyömbér** (s. 3. heinäkuuta 1992 Revúca) on slovakialainen jalkapalloilija, pelipaikaltaan keskuspuolustaja. Hän on vuodesta 2013 pelannut pääasiassa Italiassa ja edustanut syyskuusta 2020 alkaen Serie A:han keväällä 2021 noussutta Salernitanaa. Hän on pelannut Slovakian A-maajoukkueessa vuodesta 2014.

Gyömbér on pelannut Italian Serie A:ssa Catanian, Roman, Pescaran ja Salernitanan joukkueissa yhteensä 113 ottelua ja tehnyt niissä yhden maalin, maaliskuussa 2014 Catanian kotiottelussa Napolia vastaan. Hän oli helmi-kesäkuussa lainalla venäläisseura Terek Groznyissa ja pelasi seitsemän Venäjän Valioliigan ottelua.

Gyömbér pelasi Slovakian alle 19- ja alle 21-vuotiaiden maajoukkueissa. Hän pelasi Slovakian A-maajoukkueessa ensimmäisen kerran maaliskuussa 2014 ystävyysottelussa Israelia vastaan. EM-kilpailuissa 2016 hän tuli vaihdosta kentälle viimeisessä alkulohko-ottelussa Englantia vastaan ja pelasi avauskokoonpanossa tappiollisessa neljännesvälieräottelussa Saksaa vastaan. Huhtikuun 2024 loppuun mennessä hän on pelannut 38 A-maaottelua, joista 29 ottelua avauskokoonpanossa. Hän ei ole tehnyt maaotteluissaan maaleja.

## Lähteet
Poliisipäällikkö McMillan ja vaimo

**Poliisipäällikkö McMillan ja vaimo** (*McMillan & Wife*) on yhdysvaltalainen vuosina 1971–1977 tuotettu televisiosarja, jonka nimiosia näyttelevät Rock Hudson ja Susan Saint James.

Viihteellisessä ja komediallisessakin draamasarjassa seurataan San Franciscossa työskentelevän komisario Stewart McMillanin ja hänen vaimonsa Sallyn elämää, johon työn lisäksi kuuluu paljon vapaa-ajan sosiaalista elämää vieraskutsuineen ja vapaaehtoistöineen. Pääparin lisäksi keskeisiä henkilöitä ovat humoristiset sivuhahmot, poliisi Charles Enright (John Schuck) ja perheen palvelija Mildred (Nancy Walker). Viidennellä tuotantokaudella Susan Saint James halusi sarjasta pois, jolloin hänen hahmonsa käsikirjoitettiin kuolemaan lento-onnettomuudessa ja sarjan englanninkielinen nimi muutettiin lyhyempään muotoon *McMillan*.

## Vastaanotto
Susan Saint James ja Nancy Walker olivat rooleistaan useana vuonna Primetime Emmy- ja Golden Globe -ehdokkaina.

Suomessa MTV alkoi esittää sarjaa ohjelmistossaan vuonna 1972, vuoroviikoin sitä suositumpien NBC-sarjojen *[[Columbo]]n* ja *[[Sheriffi McCloud]]in* kanssa. *Helsingin Sanomien* Jukka Kajava moitti tätäkin MTV:n ohjelmaostosta äärimmäisen tyhjänpäiväiseksi roskaksi, joka aliarvioi katsojien käsityskyvyn täysin: ”Jokainen juonenmutka, johtolankavihje, uusi käänne kuvitetaan moneen kertaan ja varmuuden vuoksi myös selitetään sanoin ja kuvin jälkikäteen.” Hän antoi murskakritiikin myös nimekkäille ja palkituille näyttelijöille: ”Unelias Rock Hudson ja puhelias Susan Saint James liikuskelivat kameran edessä intensiivisinä kuin kangaskaupan mallinuket. Taiteilijoina ja ammattinäyttelijöinä he olivat sitä luokkaa, että ympärysrooleihin väki oli pitänyt koota liki pystymetsästä, jotta sankaripari ei jäisi kakkoseksi.”

## Lähteet
Peder Aadnes

**Peder Aadnes** (10. elokuuta 1739 Søndre Land – 20. kesäkuuta 1792) oli norjalainen rokokooajan taidemaalari. Hän koristeli muun muassa kirkkojen seiniä ja huonekaluja sekä maalasi muotokuvia.
## Kuvia

Slede, Norsk Folkemuseum NF.1906-0151AB bilde 1.jpg|Aadnesin maalaus reessä (Norjan kulttuurihistoriallinen museo)
Peder Pedersen Aadnes - Chancellor Christopher Hammer - Kanselliråd Christopher Hammer - Nasjonalmuseet - NG.M.00328.jpg|Christopher Hammeria esittävä muotokuva (1770, Nasjonalmuseet)

## Lähteet

## Aiheesta muualla
Luettelo Yhdysvaltain Suomen-suurlähettiläistä

Tämä on **luettelo Yhdysvaltain Suomen-suurlähettiläistä** Yhdysvaltain Helsingin-suurlähetystössä. Suomella ja Yhdysvalloilla on ollut diplomaattiset suhteet toukokuusta 1919 lähtien poikkeuksena toisen maailmansodan aika.

Kaikki Yhdysvaltain suurlähettiläät nimittää virkoihinsa Yhdysvaltain presidentti maan senaatin suostumuksella. Kauden pituus on virallisesti "presidentin tahdosta", eli kunnes joko sama tai uusi presidentti nimittää tilalle jonkun toisen. Perinteisesti suurlähettiläät pyytävät itse eroa pian presidentinvaalien jälkeen.

Vuoteen 1954 asti suurlähettilään virallinen titteli oli erillinen edustaja ja täysivaltainen ministeri (). Tämän jälkeen viranhaltija on tunnettu virallisesti erillisenä ja täysivaltaisena suurlähettiläänä () ja ensimmäinen suurlähettilään titteliä käyttävä edustaja oli Jack Kirkham McFall.

## Luettelo suurlähettiläistä

Lähde:

## Lähteet
Protogenes

**Protogenes** () voi viitata seuraaviin antiikin aikaisiin henkilöihin:

* Protogenes Kaunoslainen (toimi n. 332 eaa.), taidemaalari
* Protogenes (1. vuosisata eaa./jaa.), kulta- ja hopeaseppä
* Protogenes (1. vuosisata jaa.), Caligulan apulainen

## Lähteet
Stadieus

**Stadieus** () voi viitata seuraaviin antiikin kreikkalaisiin henkilöihin:

* Stadieus Ateenalainen (400/300-luku eaa.), kuvanveistäjä
* Stadieus, taidemaalari

## Lähteet
Stadieus Ateenalainen

**Stadieus Ateenalainen** (, ; 400/300-luku eaa.) oli antiikin kreikkalainen kuvanveistäjä, joka oli kotoisin Ateenasta. Hän oli Polykleen opettaja ja toimi näin suunnilleen 95. olympiadin aikaan eli vuonna 400 eaa.

Kuvanveistäjä Stadieusta ei tule sekoittaa taidemaalari Stadieukseen.

## Lähteet
Stadieus (taidemaalari)

**Stadieus** () oli antiikin kreikkalainen taidemaalari, joka oli Nikostheneen oppilas yhdessä Theodoros Samoslaisen kanssa. Hän on yksi taidemaalareista, jotka Plinius vanhempi sanoo mainitsevansa vain lyhyesti, vaikka he olivatkin maineikkaita. Muutoin hänestä ei tiedetä mitään.

Taidemaalari Stadieusta ei tule sekoittaa kuvanveistäjä Stadieukseen.

## Lähteet
Deram Records

**Deram Records** oli vuonna 1966 perustettu brittiläinen levy-yhtiö ja Decca Recordsin tytäryhtiö. Yhdysvalloissa sen tuotantoa julkaisi London Records. 

Deram toimi Yhdysvalloissa aktiivisesti aina vuoteen 1973, minkä jälkeen julkaisutoiminta jatkui satunnaisena noin vuoteen 1980 asti. Britanniassa Deram toimi aktiivisesti vuoteen 1975 ja sen jälkeen satunnaisesti vuoteen 1983 asti muutamille esiintyjille, kuten Bananaramalle. Sen jälkeen yhtiöltä on ilmestyi lähinnä vanhojen levyjen uudelleenjulkaisuja.

Deramin listoille kuuluivat muun muassa The Moody Blues, Ten Years After, Cat Stevens, David Bowie, Procol Harum ja Keef Hartley Band. Yhtiö julkaisi paljon myös progressiivista rockia.

## Lähteet
Marvel Studios Animation

:*Tämä artikkeli kertoo vuonna 2021 perustetusta animaatioyhtiöstä. Vuonna 2008 perustetusta yhtiöstä kertoo [[Marvel Animation]]*.

**Marvel Studios Animation** (tunnettu myös nimellä **Marvel Animation**) on yhdysvaltalaisen tuotantoyhtiö Marvel Studiosin osasto, joka keskittyy Marvel Comicsin sarjakuviin perustuvien animaatioprojektien toteuttamiseen. Marvel Studios loi osaston tuottamaan pääosin Marvel Cinematic Universeen sijoittuvia animaatiosarjoja, ja valvoo nykyään myös MCU:n ulkopuolelle sijoittuvien animaatioprojektien kehitystä.

Marvel Studios Animation on vuodesta 2021 alkaen julkaissut kuusi projektia: animaatiosarjat *[[What If...? (animaatiosarja)|What If...?]]* (2021–2024), *[[X-Men ’97]]* (2024–), *[[Your Friendly Neighborhood Spider-Man]]* (2025–), *[[Eyes of Wakanda]]* (2025) ja *[[Marvel Zombies (animaatiosarja)|Marvel Zombies]]* (2025), sekä lyhytelokuvasarjan *[[I Am Groot]]* (2022–2023). Vuodesta 2024 alkaen yhtiö alkoi julkaista projektejaan ”Marvel Animation”-tuotantonimikkeellä, jonka banneria käytettiin *X-Men ’97*:stä alkaen kaikissa myöhemmissä projekteissa. Marvel Studios itse alkoi samalla käyttää ”Marvel Television”-banneria kaikista näytellyistä Disney+-sarjoista. Tämä oli osa studion halua auttaa katsojia ymmärtämään, ettei heidän tarvinnut Marvel Cinematic Universen koko tarinan ymmärtämiseksi katsoa kaikkia projekteja, vaan että katsojat voisivat itse päättää mitä katsoa.

## Lähteet
Baqa’an pakolaisleiri

**Baqa’an pakolaisleiri** ) on palestiinalaispakolaisten leiri Jordaniassa maan pääkaupunki Ammanin pohjoispuolella. Leiri on perustettu vuonna 1968 ja sen asukkaat ovat pääasiassa kuuden päivän sodan pakolaisia. Leirin asukasluku vuonna 2023 oli 131&nbsp;630, mikä teki siitä Jordanian suurimman palestiinalaisleirin.

## Maantiede
Baqa’an pakolaisleiri sijaitsee noin 20 kilometriä Jordanian pääkaupunki Ammanista pohjoiseen. Pinta-alaa leirillä on 1&nbsp;496,6&nbsp;km2.

## Historia
Baqa’an pakolaisleiri perustettiin vuoden 1967 kuuden päivän sodan aikana Palestiinan Länsirannalta ja Gazan kaistalta lähteneille pakolaisille, joita kaikkiaan Jordaniaan saapui tuolloin noin 250&nbsp;000. Kesäkuun 1967 ja helmikuun 1968 välillä pakolaiset asuivat enimmäkseen Jordaninlaakson väliaikaisissa leireissä, joista pakolaisia siirrettiin lopulta nykyiseen Baqa’an leiriin. Baqa’a käsitti alkujaan teltta-asumuksia, mutta vuosien 1969 ja 1971 välillä paikalle rakennettiin 8&nbsp;000 vakinaisempaa asuntoa. Leirin asukkaat ovat myöhemmin rakentaneet edelleen uusia rakennuksia. 

Jordanian niin sanotun mustan syyskuun aikana leirin hallinnasta käytiin yhteenottoja Jordanian armeijan ja Palestiinan vapautusjärjestön (PLO) taistelijoiden välillä. PLO vetäytyi lopulta Libanoniin.

## Väestö
Yhdistyneiden kansakuntien UNRWA:n mukaan leirissä asui vuonna 2023 yhteensä 131&nbsp;630 virallisesti rekisteröityä pakolaista. Leiri on näin Jordanian palestiinalaispakolaisten leireistä suurin.

Työttömyysaste leirissä on korkea ja noin 32&nbsp;% paikiallisista elää Jordanian köyhyysrajan alapuolella. 

## Lähteet
Kalle Kustaa Pätiälä

**Kalle Kustaa Pätiälä**, ent. **Antinpoika**, 1861–1874 **Heikkilä** (6. syyskuuta 1839 Luopioinen – 22. marraskuuta 1919 Luopioinen) oli suomalainen maanviljelijä ja kartanoiden omistaja, joka sai taloustirehtöörin arvonimen.

Pätiälän vanhemmat olivat torppari Antti Jaakonpoika ja Maria Simontytär. Hänen puolisonsa vuodesta 1861 oli Matilda Henriika Heikkilä (k. 1869), vuodesta 1870 Leena Stiina Kollanen (k. 1874) ja vuodesta 1876 Adolfina Kustaava Eskola (1856–1915). Pätiälällä oli yhdeksäntoista lasta, joista useat pojat olivat isänsä jälkeen kartanon omistajia. Lapsista Heino Pätiälä oli kirkkoherra, Väinö Pätiälä maanviljelysneuvos ja Hanna Rauta kirjailija.

Pätiälä oli Luopioisten Heikkilän tilan vävy vuodesta 1861 ja omistaja vuodesta 1864, Pätiälän kartanon omistaja Asikkalassa vuodesta 1874, Rautajärven kartanon omistaja Luopioisissa vuodesta 1891, Kantolan kartanon omistaja Luopioisissa vuodesta 1894, Laitialan kartanon omistaja Hollolassa vuodesta 1901, Nikkilän, Perheniemen ja Pietilän kartanoiden omistaja Iitissä, Paason kartanon omistaja Heinolassa ja Pyhäniemen kartanon omistaja Hollolassa 1919. Luopioisten kuntakokouksen puheenjohtajana hän toimi 1904–1906. Ansioistaan Pätiälälle myönnettiin taloustirehtöörin arvonimi.

## Lähteet

## Aiheesta muualla
*
Terry Cox

**Terence William Harvey ”Terry” Cox** (13. maaliskuuta 1937 High Wycombe, Englanti – 19. maaliskuuta 2026) oli brittiläinen rumpali. Hän soitti muun muassa The Pentangle -yhtyeessä, jonka jäsen hän oli vuosina 1967–73, 1982–84 ja vuodesta 2008 eteenpäin. Coxin muita yhtyeitä olivat Duffy’s Nucleus ja The Humblebums. 1980-luvulla hän julkaisi yhteisalbumeja Keith Mansfieldin kanssa.

## Lähteet
Luettelo Montanan kuvernööreistä

Tämä on **luettelo [[Montana|Montanan]] kuvernööreistä**. Nykyisenä kuvernöörinä toimii Greg Gianforte, joka vannoi virkavalansa 4. tammikuuta 2021.

## Tehtävät ja palkkio
Kuvernööri on osavaltion korkein toimeenpanevaa valtaa käyttävä henkilö, joka mm. vahvistaa osavaltion lainsäädäntöelimen valmistelemat lakiesitykset. Hänen kuuluu pitää osavaltion lainsäätäjät ajan tasalla osavaltion tilasta, esitellä sille osavaltion budjetti ja valvoo osavaltion lakien noudattamista. Lisäksi kuvernöörillä on valta armahtaa rikollisia joko osin tai kokonaan sekä palauttaa menetetty kansalaisuus. Tarvittaessa kuvernööri voi osottaa edellä mainittuja tehtäviä myös varakuvernöörilleen.

Kuvernööri on virkansa puolesta Montanan kansalliskaartin ylipäällikkö, ellei presidentti ole erikseen ottanut sitä komentoonsa.

Vuonna 2020 kuvernöörin vuosipalkka oli 115 505 dollaria. Nykyinen kuvernööri Gianforte osti vuonna 2024 Helenassa sijaitsevan historiallisesti merkittävän Hauserin talon omilla rahoillaan, mutta ilmoitti lahjoittavansa sen osavaltiolle kautensa päätyttyä.

## Pätevyysvaatimukset ja kausien rajoitukset
Kuvernööriksi (ja varakuvernööriksi) valittavan henkilön tulee täyttää seuraavat ehdot:

* väh. 25-vuotias
* Yhdysvaltain kansalainen
* asunut osavaltiossa väh. 2 vuotta ennen vaaleja

Suorassa kansanvaalissa eniten ääniä saanut valitaan kuvernööriksi.

Kuvernöörin virkakauden pituus on neljä vuotta. Sama henkilö voidaan valita uudelle kaudelle heti ensimmäisen päätyttyä, mutta tämän jälkeen henkilö on kahden kauden mittaisessa karanteenissa ennen kuin voi jälleen nousta kuvernööriksi jälleen enintään kahdeksi peräkkäiseksi kaudeksi. Montana on ainoa osavaltio, joka noudattaa kyseistä kaavaa kuvernöörien virkakausien rajaamisessa.

## Luettelo kuvernööreistä

Lähde:

## Lähteet
Ranskan avoin tennisturnaus 2024 – miesten kaksinpeli

Novak Đoković oli turnauksen puolustava mestari, mutta joutui antamaan luovutusvoiton loukkaantumisen vuoksi ennen puolivälieräotteluaan.

## Sijoitetut pelaajat


# Novak Đoković *(puolivälierät, vetäytyi)*
# Jannik Sinner *(välierät)*
# **[[Carlos Alcaraz]] (mestari)**
# Alexander Zverev *(loppuottelu)*
# Daniil Medvedev *(4. kierros)*
# Andrei Rubljov *(3. kierros)*
# Casper Ruud *(välierät)*
# Hubert Hurkacz *(4. kierros)*
# Stéfanos Tsitsipás *(puolivälierät)*
# Grigor Dimitrov *(puolivälierät)*
# Alex de Minaur *(puolivälierät)*
# Taylor Fritz *(4. kierros)*
# Holger Rune *(4. kierros)*
# Tommy Paul *(3. kierros)*
# Ben Shelton *(3. kierros)*
# Nicolás Jarry *(1. kierros)*
# Ugo Humbert *(1. kierros)*
# Karen Hatšanov *(2. kierros)*
# Aleksandr Bublik *(2. kierros)*
# Sebastián Báez *(2. kierros)*
# Félix Auger-Aliassime *(4. kierros)*
# Adrian Mannarino *(1. kierros)*
# Francisco Cerúndolo *(4. kierros)*
# Alejandro Tabilo *(1. kierros)*
# Frances Tiafoe *(2. kierros)*
# Tallon Griekspoor *(3. kierros)*
# Sebastian Korda *(3. kierros)*
# Tomás Martín Etcheverry *(3. kierros)*
# Arthur Fils *(1. kierros)*
# Lorenzo Musetti *(3. kierros)*
# Mariano Navone *(2. kierros)*
# Cameron Norrie *(1. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
*Main draw
### Viitteet
Luettelo maista, joilla on ulkomaisia sotilastukikohtia

Tämä on luettelo maista, joilla on **ulkomaisia [[Sotilasalue|sotilastukikohtia]].**
## Alankomaat

## Australia

## Bangladesh

## Intia

## Iran

## Irak

## Italia

## Japani

## Kiina

## Kreikka

## Pakistan

## Ranska
 

## Saksa

## Saudi-Arabia

## Singapore

## Turkki
 

## Venäjä

## Yhdistyneet arabiemiirikunnat

## Yhdistynyt kuningaskunta
 

## Yhdysvallat

## Lähteet
Denov

**Denov** () on kaupunki ja Denovin piirin keskus Surxondaryon alueella Uzbekistanissa. Se sijaitsee Surxondaryo- ja Sangardakjokien välillä 156 kilometriä alueen pääkaupungista Termizista pohjoiseen. Kaupungissa oli 78&nbsp;300 asukasta vuonna 2016.

Kaupungin lähellä Budrochtepassa sijaitsevat historiallisen Tšaghanijanin alueen pääkaupungin rauniot. Denovista, joka mainitaan ensimmäisen kerran 1300-luvulla nimellä Dehinav (”uusi kylä”), tuli Tšaghanijanin hävityksen jälkeen alueen keskus. 1400-luvulla sinne rakennettiin linnoitus, ja 1600- ja 1700-luvuilla se oli Buharan kaanikuntaan kuulunut kaupan ja käsityöammattien keskus. Nykyinen kaupunki on perustettu vuonna 1958.

Denovin kautta kulkee Dušanbeen johtava maantie ja rautatie. Kaupungissa on muun muassa puuvilla- ja elintarviketeollisuutta. Nähtävyyksiä ovat 1500-luvulla rakennettu Said Otaliqin madrasa ja puulajipuisto. Seudulla tuotetaan myös viiniä.

## Lähteet
Awasajärvi

**Awasajärvi** on Etiopiassa sijaitseva järvi. Se on muodostunut repeämälaaksoon, ja sen ympärillä on muita repeämälaaksoon muodostuneita järviä. Awasajärven pinta-ala on 90 km2, ja sillä ei ole laskujokia.

Awasajärven rannalla sijaitsee Awasan kaupunki, jonka asukkaat ovat käyttäneet järven vettä hyvin pitkään juoma- ja käyttövetenä ihmisille ja kotieläimille sekä kasteluun. Järven ranta-alueiden kosteikkoja käytetään kotieläinten laidunmaana ja niiden kasveista valmistetaan tankua-veneitä, mattoja, patjoja sekä taloja. Ihmistoiminnan seurauksena järvelle on kuitenkin muodostunut ekologisia ongelmia.

Awasajärvessä elää monentyyppistä kasviplanktonia, makean veden selkärangattomia sekä kuusi kalalajia, joista kolme on endeemisiä ja kaupallisesti merkittäviä. Lisäksi järvellä tavataan virtahepoja sekä erilaisia matelijoita.

## Lähteet

## Aiheesta muualla
Krbavanjuovamutu

**Krbavanjuovamutu** (*Telestes fontinalis*) on särkiin kuuluva kalalaji. Lajia tavataan uhanalaisena Kroatiassa.

## Koko ja ulkonäkö
Krbavanjuovamutu voi kasvaa noin 8–9 cm pitkäksi. Se eroaa lähisukulaisistaan muista juovamuduista ohuiden suomujensa perusteella. Suomut eivät myös mene päällekäin. Krbavanjuovamudun kyljessä silmistä pyrstöön kulkee tummempi juova. Lajin perä- ja pyrstöevät ovat haarautuneet.

## Levinneisyys ja elintavat
Krbavanjuovamutu elää Kroatiassa Krbavan alueella kartsimaiden kirkasvetisissä lähteissä. Kevättulvien aikaan sitä voi tavata myös puroista. Talvikuukausina ja kuivien kesien aikaan laji elää maanalaisissa luolissa. Krbavanjuovamutu luokitellaan äärimmäisen uhanalaiseksi. Kantaa uhkaavat vedenoton ja lähteiden saastumisen lisäksi vieraslajit kuten kirjolohi.

## Lähteet
Jurassic World: Kaaosteoria

**Jurassic World: Kaaosteoria**  (engl. *Jurassic World: Chaos Theory*) on animoitu tieteis- ja seikkailusarja. Sarja on sijoittuu Jurassic Park -elokuvasarjaan ja sitä aloitettiin näyttämään Netflixissä 24. toukokuuta 2024. Sarja tapahtuu *[[Jurassic World: Liitukauden leiri]]* -sarjan jälkeen. Sarjassa seurataan viittä alkuperäisestä kuudesta, jotka pelastettuaan Isla Nublarilta alkavat selvittämään ihmisten ja dinosaurusten välistä olemassaoloa niiden levittäydyttyä maailmalle Jurassic World: Kaatunut Valtakunta elokuvan tapahtumien jälkeen sekä yhden alkuperäisen leiriläisen kohtaloa.

## Jaksot

|}

## Lähteet
Agency – suuri valtapeli

**Agency – suuri valtapeli** (*Agency / The Agency / Mind Games*) on George Kaczenderin ohjaama kanadalainen salaliittotrilleri vuodelta 1980. Mainonnan ja subliminaalisten viestien maailmaan senaattorivaalin alla sijoittuva tarina perustuu Paul Gottliebin romaaniin ja sen pääosia näyttelevät Robert Mitchum ja Lee Majors.

## Juoni
Yhdysvaltalainen miljonääri Ted Quinn pyrkii senaattoriksi ostamalla mainostoimiston, jonka epäillään muokkaavan viesteillään äänestäjien mielipiteitä heidän tiedostamattaan.

## Rooleissa

## Vastaanotto
Adams-Filmi toi *Agencyn* Suomen elokuvateattereihin tuoreeltaan syksyllä 1980. Ikkalan Koneliike julkaisi sen suomenkielisin tekstein varustettuna videokasettina vuonna 1989. *[[Video-opas|Video-oppaassa]]* Sam Inkinen antoi elokuvalle kaksi tähteä viidestä ja luonnehti sitä B-luokan jännäriksi, jonka kiinnostava aihe pilataan ja elokuva jää keinotekoiseksi pyristelyksi. Myös *Helsingin Sanomien* Helena Ylänen valitteli, miten kiinnostava aihe – ihmismielen manipulointi – käsitellään niin epäuskottavalla seikkailujännäritasolla, ettei sitä voi arvioida muuten kuin asteikolla jännittääkö vai ei. Yläsen mukaan ei jännitä, vaan tarina etenee ”kankeasti klenksottaen”, äkkijyrkin leikkauksin ja elefantin kokoisin vihjauksin.

## Lähteet
Ranskan avoin tennisturnaus 2024 – naisten kaksinpeli

Iga Świątek oli turnauksen kaksinkertainen puolustava mestari ja puolusti mestaruuksiaan onnistuneesti.

## Sijoitetut pelaajat


# **[[Iga Świątek]] (mestari)**
# Aryna Sabalenka *(puolivälierät)*
# Cori Gauff *(välierät)*
# Jelena Rybakina *(puolivälierät)*
# Markéta Vondroušová *(puolivälierät)*
# María Sákkari *(1. kierros)*
# Zheng Qinwen *(3. kierros)*
# Ons Jabeur *(puolivälierät)*
# Jeļena Ostapenko *(2. kierros)*
# Darja Kasatkina *(2. kierros)*
# Danielle Collins *(2. kierros)*
# Jasmine Paolini *(loppuottelu)*
# Beatriz Haddad Maia *(1. kierros)*
# Madison Keys *(3. kierros)*
# Elina Svitolina *(4. kierros)*
# Jekaterina Aleksandrova *(1. kierros)*
# Ljudmila Samsonova *(3. kierros)*
# Marta Kostjuk *(2. kierros)*
# Viktoryja Azaranka *(2. kierros)*
# Anastasija Pavljutšenkova *(2. kierros)*
# Caroline Garcia *(2. kierros)*
# Emma Navarro *(4. kierros)*
# Anna Kalinskaja *(2. kierros)*
# Barbora Krejčíková *(1. kierros)*
# Elise Mertens *(3. kierros)*
# Katie Boulter *(1. kierros)*
# Linda Nosková *(2. kierros)*
# Sorana Cîrstea *(1. kierros)*
# Veronika Kudermetova *(1. kierros)*
# Dajana Jastremska *(3. kierros)*
# Leylah Fernandez *(3. kierros)*
# Kateřina Siniaková *(2. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
*Main draw
Tervajärvi (Jyväskylä)

**Tervajärvi** on kuivatettu järvi Jyväskylässä Tikka-Mannilan lähellä, valtatien 4 itäpuolella. Tervajärvi kuivattiin 1940- ja 1950-lukujen aikana, jonka jälkeen ojia on kunnostettu vielä 1960-luvulla.

Kuivatettuun järveen laskee Laukaan puolelta Alasesta alkava Isojoki eli Kuokanjoki, jonka jälkeen vedet laskevat Tervajokea pitkin Lehesjärveen. Se sijaitsee Kymijoen vesistössä Tuomiojärven–Palokkajärven valuma-alueen Makkarajoen valuma-alueella (vesistöaluetunnus 14.296).

## Historiaa
Tervajärvi esiintyy kuivaamattomana vielä vuoden 1930 pitäjänkartalla. Järveen oli jo johdettu oja Tikka-Mannilan peltoaukealta Liinalammen suunnasta, jonka lisäksi Kuokanjoessa oli esteenä Kuokankosken sähkölaitos. Järven pinta-ala ennen kuivaamista on ollut 20 hehtaaria. Sitä kuivattiin 1940- ja 1950-lukujen aikana, mutta ojia kunnostettiin vielä 1960-luvun puolella. Kuivatettu järvi on ollut Tikka-Mannilan kylän yhteismaata, lukuun ottamatta Jokelan tilan laidunmaaksi lunastamaa viittä hehtaaria. Vuonna 2002 yhteisomistuksessa olleelle 15 hehtaarin laajuiselle alueelle perustettiin Natura 2000-luonnonsuojelualue. Suojelualue on nykyään 24 hehtaarin kokoinen.

## Luontoarvot
Tervajärven luonnonsuojelualue koostuu koivu- ja pajuvaltaisesta tulva- ja luhtametsästä sekä entisestä laidunniitystä. Alue on merkittävä muuttolintujen, etenkin sorsien ja kahlaajien levähdyspaikkana, johon vaikuttaa myös läheiset suuret peltoalueet. Tervajärvi tulvii etenkin keväisin sekä sateisina kesinä, jolloin 3,1 hehtaarin kokoinen laidunniitty ja läheiset pellot jäävät veden alle. Niittyä ei käytetä enää laitumena, mutta sitä on kuitenkin hoidettu niittämällä suojelualueen monimuotoisuuden säilyttämiseksi. Lähellä sijaitsevan Kuokankosken alueelle on myös suunniteltu kosteikon perustamista.

## Lähteet
*
### Viitteet
Ilkka Enkenberg

**Ilkka Enkenberg** (s. 1977 Pyhtää) on suomalainen toimittaja ja tietokirjailija, joka vuodesta 2022 alkaen on toiminut *Sana*-median päätoimittajana.

Enkenberg on työskennellyt mainos- ja markkinointialalla sekä palkkatöissä että yrittäjänä ja muun muassa kouluttanut yrityksiä tarinankerronnassa. Vuodesta 2011 hän vastasi *Maailman Historia* -lehden suomenkielisestä versiosta ja siirtyi vuonna 2019 *Iltalehti Historian* tuottajaksi.

Ensimmäinen tietokirja, *Talvisota päivä päivältä* julkaistiin vuonna 2013, minkä jälkeen Enkenbergiltä on julkaistu Suomen sotahistoriaa käsittelevät teokset *Jatkosota päivä päivältä* (2014), *Suomalaiset sotasankarit* (2014), *Asekirja – Suomen armeijan aseet vuodesta 1917* (2015) sekä *Suomi sodassa päivä päivältä* (2015), jossa on yhdistetty talvisotaa ja jatkosotaa käsittelevät teokset ja käsitelty niiden lisäksi Lapin sota.

Vuonna 2016 Enkenbergiltä ilmestyivät teokset *Vuosisata – itsenäisen Suomen aika* sekä *Tunnetko Suomen? Kiinnostava historia*, joka käsittelee historian taitekohtia ja erikoisia tapahtumia kysymysten kautta.

Vuonna 2018 ilmestyi 1918 – *Suomen synty ja sisällissota*, joka käsittelee Suomen historiaa autonomian ajan alusta kuningaskuntahankkeen romuttumiseen. Enkenberg on itse kertonut, että 1800-luku kiehtoo häntä erityisesti.

*Suomen historia – visuaalinen aikamatka* ilmestyi vuonna 2019 ja seuraavana vuonna yhdessä Markus Forsellin kanssa kirjoitettu *Isäkirja – tositarinoita, jotka jokaisen isän tulisi lukea*, joka on henkilökohtainen kuvaus isyydestä.

Ukrainan sodan hyökkäysvaihetta keväällä 2022 käsittelevä *Ukrainan sota – Taistelu vapaudesta* ilmestyi vuonna 2022. 

Useista Enkenbergin kirjoista on julkaistu uudistettuja laitoksia, esimerkiksi *Talvisota väreissä* (2020), jossa vuonna 2013 ilmestyneen *Talvisota päivä päivältä* -teoksen sisältö on yhdistetty väritettyihin talvisodan kuviin.

## Teokset

* *Talvisota päivä päivältä*. Helsinki: Readme, 2013. .
* *Jatkosota päivä päivältä.* Helsinki: Readme, 2014. .
* *Suomalaiset sotasankarit*. Helsinki: Readme, 2014. .
* *Suomi sodassa päivä päivältä*. Helsinki: Readme, 2015. . 
* *Asekirja: Suomen armeijan aseet vuodesta 1917*. Helsinki: Readme, 2015. .
* *Vuosisata: Itsenäisen Suomen aika*. Helsinki: Readme, 2016.  
* *Tunnetko Suomen? Kiinnostava historia*. Helsinki: Readme, 2016. .  
* *1917: Suomen synty.* Helsinki: Readme, 2017. .
* *Kunnian päivät: Talvisota päivä päivältä, sankarit ja aseet.* Helsinki: Readme, 2017. . 
* *1918: Suomen synty ja sisällissota.* Helsinki: Readme, 2018. .
* *Suomi toisessa maailmansodassa päivä päivältä: Talvisota. Jatkosota. Lapin sota. Aseet. Sankarit.* Helsinki: Readme, 2018. .    
* *Suomen historia: Visuaalinen aikamatka.* Helsinki: Readme, 2019. .
* *Talvisota väreissä*. Helsinki: Readme, 2020. . 
* Enkenberg, Ilkka & Forsell, Markus: *Isäkirja: Tositarinoita, jotka jokaisen isän tulisi lukea*. Helsinki: Readme, 2020. .  
* Ukrainan sota: Taistelu vapaudesta. Helsinki: Readme, 2022. . 

## Lähteet
Tamago kake gohan

**Tamago kake gohan** () on japanilainen ruokalaji, joka valmistetaan rikkomalla ja mahdollisesti sekoittamalla raaka kananmuna keitetyn sushiriisin sekaan. Ruoka maustetaan soijakastikkeella ja syödään joskus muiden mausteiden ja lisukkeiden kanssa. Esimerkiksi furikake, merilevä, tsukemono-säilykkeet ja natriumglutamaatti ovat suosittuja lisukkeita. Myös nattoa syödään sen kanssa. Tamago kake gohan on Japanissa yleinen aamupala. Vaikka se valmistetaan tavallisesti lyhytjyväiseen sushiriisiin, myös keskipitkäjyväisiä riisilajikkeita käytetään.

Kirjallisissa lähteissä tamago kake gohanin mainitsi ensin vuosina 1833–1905 elänyt Ginko Kishida, joka myös väitti keksineensä ruokalajin. Hän oli japanilainen toimittaja, joka kirjoitti 1900-luvun taitteessa tamago kake gohanista lehtiartikkelin. Artikkelin avulla resepti alkoi levitä ympäri maata. Nykyään Japanissa on tamago kake gohaniin erikoistuneita ravintoloita.

2000-luvulla japanilaisille markkinoille tuli soijakastikkeita, jotka oli kehitelty erityisesti tamago kake gohanin maustamiseen. Japanissa myydään myös kalliimpia erityiskananmunia, jotka ovat peräisin sellaisista kanaloista, joissa kanat noudattavat erityisruokavaliota.

## Lähteet
Ainamo (täsmennyssivu)

**Ainamo** voi tarkoittaa seuraavia:

* Ainamo, suomalainen naisen etunimi
* Ainamo,  sukunimenä:
** Anja Ainamo (s. 1939), geroprotetiikan ja geriatrisen hammashoidon professori
** Erkki Ainamo (1908–1974), suomalainen sanoittaja
** Jukka Ainamo (1935–2009), suomalainen hammaslääkäri ja professori
Kattaqoʻrgʻon

**Kattaqoʻrgʻon** (kyrill. Каттақўрғон, ) on kaupunki Samarkandin alueella Uzbekistanissa. Se sijaitsee Zarafshonin laaksossa Narpayn kanavan vasemmalla rannalla 88 kilometriä Samarkandista luoteeseen. Kaupungissa oli 94&nbsp;900 asukasta vuonna 2024.

Aleksanteri Suuren hävitettyä Samarkandin Kattaqoʻrgʻon oli pitkään Sogdianan keskus. Sen rauniot sijaitsevat kaupungin länsipuolella Rabinjonissa. Nykyinen kaupunki on perustettu 1600-luvun lopussa. Venäläiset valtasivat Buharan emiirikuntaan kuuluneen Kattaqoʻrgʻonin vuonna 1868. Vuosisadan lopulla sen kautta rakennettiin Krasnovodskin ja Samarkandin välinen rautatie, joka toi mukanaan teollisuutta.

Kaupungissa toimii konepaja-, elintarvike- ja puuvillateollisuutta. Sen eteläpuolella on Kattaqoʻrgʻonin tekojärvi.

## Lähteet
Hedalenin sauvakirkko

**Hedalenin sauvakirkko** () on Sør-Aurdalin kunnassa Innlandetin läänissä Norjassa sijaitseva sauvakirkko 1100-luvun loppupuolelta.
## Kuvia

Hedal alter.jpg|Alttari
Hedal skrin.jpg|Pyhäinjäännöslipas, joka on kuvattu Sør-Aurdalin vaakunassa.

## Lähteet

## Aiheesta muualla
Bagnin kirkko

**Bagnin kirkko** () on Sør-Aurdalin kunnassa Innlandetin läänissä Norjassa sijaitseva puinen ristikirkko vuodelta 1736.
## Kuvia

Hans Jacob Stabel ved Bagn kirke.jpg|Eidsvollin kansalliskokousmies Hans Jacob Stabelin muistomerkki kirkon pihamaalla.

## Lähteet

## Aiheesta muualla
Leirskogenin kirkko

**Leirskogenin kirkko** () on Sør-Aurdalin kunnassa Innlandetin läänissä Norjassa sijaitseva puinen pitkäkirkko vuodelta 1924.
## Kuvia

Leirskogen, interiør.jpg|Kirkkosali

## Lähteet

## Aiheesta muualla
Begnadalenin kirkko

**Begnadalenin kirkko** () on Sør-Aurdalin kunnassa Innlandetin läänissä Norjassa sijaitseva puinen pitkäkirkko vuodelta 1964.
## Lähteet

## Aiheesta muualla
Katskhi-torni

**Katskhi-torni** () on Georgiassa Imeretin hallintoalueella sijaitseva luonnollinen kalkkikivimoniliiitti. Se on 40 metriä korkea, ja sen päällä sijaitsee 600–800-luvuilla rakennettu kirkko. Kirkko on omistettu Maksimos Tunnustajalle.

Georgian ortoksisen kirkon patriarkan Ilia II:n mukaan huipulle vieviä tikkaita saavat nousta ainoastaan munkit.

## Lähteet

## Aiheesta muualla
Sigurd Islandsmoen

**Sigurd Islandsmoen** (28. elokuuta 1881 Sør-Aurdal – 1. heinäkuuta 1964 Moss) oli norjalainen urkuri ja säveltäjä. Tyyliltään hän edusti myöhäistä romantiikkaa.
## Lähteet

## Aiheesta muualla
Bagn

**Bagn** on taajama Sør-Aurdalin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 0,9 neliökilometriä ja asukasluku 610 vuonna 2023. 
## Kuvia

Bagn kirke.jpg|Bagnin kirkko

## Lähteet

## Aiheesta muualla
Reinlin sauvakirkko

**Reinlin sauvakirkko** () on Sør-Aurdalin kunnassa Innlandetin läänissä Norjassa sijaitseva sauvakirkko 1300-luvulta. Se on Norjan parhaiten säilyneitä sauvakirkkoja. Sitä käytetään nykyään ainoastaan kesäisin.
## Kuvia

Reinli stavkyrkje Stave-Church Norway information 2017-03-28.jpg|Kirkosta kertova opastaulu.
Reinli stavkirke, signingskors.jpg|Vihkiristi

## Lähteet

## Aiheesta muualla
Antoine Monot

**Antoine Monot Jr.** (s. 22. kesäkuuta 1975 Rheinbach, Saksa) on sveitsiläinen tuottelias näyttelijä-ohjaaja. Hänen isänsä on säveltäjä ja kapellimestari ja äitinsä näyttelijä. Monot eli nuoruutensa Saksan Hessenissä Fuldan lähellä. Hän opiskeli dramaturgiaa Zürichin taidekorkeakoulussa ja on sen jälkeen näytellyt aktiivisesti. Hänen tunnettu televisioroolinsa on asianajaja Benjamin Hornberg rikossarjassa *[[Kahden keikka|Kahden keikka – vaaralliset yhdessä]]* alkaen vuodesta 2014, jossa keikkaparina on yksityisetsivä Leo Oswald, jota esittää Wanja Mues.

## Lähteet

## Aiheesta muualla
*IMDb Antoine Monot Jr.